TFMK

Kevään aloitusajo 8.5. Lahnajärveltä Taalintehtaalle ja Inkooseen
2021-05-08 09:00 - 16:00 (Europe/Helsinki) | Taukopaikka Lahnajärvi, Helsingintie 3276, Lahnajärvi, 25420
Olet lämpimästi tervetullut aloittamaan touring-ajokautesi kauniiseen Läntiseen Suomeen !
Lähdemme taukopaikka Lahnajärveltä mutkateitä ajaen, maisemista nauttien ja ruokahalua kasvattaen kohti Kemiönsaarta ja Strandhotellin ravintolaa.
Lounaan nautittuamme jatkamme matkaa yhdessä Inkoon Torpin tykit Sotamuseoon. Sotamuseossa on järjestetty opastettu kierros ja mahdollisuus omakustanteiseen kahvitteluun. Ajoaikaa siirtymiin on varattu noin 3,5 tuntia, mutta hyvässä ja mukavassa seurassa vierähtää koko päivä !
Huomioithan, että ruokailut ja museon pääsymaksu ovat omakustanteisia.
OHJELMA
Klo 9.45 kokoontuminen taukopaikka Lahnajärvi. Tule ajoissa paikalle.
• Tervetuloa !
• Pelisäännöt ja ohjelma
• Muistakaa tankata pyörä ja ”tyhjentää kuski” ennen lähtöä.
Klo 10.00 lähtö Lahnajärveltä
Klo 12.00 lounas Strandhotellet Dalsbruk
Taalintehtaantie 694, Taalintehdas/ Kemiönsaari
(Omakustanteinen ruokailu ja huom! Koronarajoitusten mukaisesti, joko sisällä normaalisti tai take away -tyylillä ulkona)
klo 13.00 Lähtö Inkooseen
klo. 14.30 Torpin Tykit Inkoo
Opastettu kierros ja mahdollisuus kahvitteluun (pääsymaksu 8 €/hlö.)
n. klo. 16.00 Hyvää omatoimista kotimatkaa!
Tapahtuman esite tulostettavassa muodossa.

Ilmoittautumiset sähköpostilla ES-alue@tfmk.com 30.4.2021 mennessä.
( Kirjoita sähköpostiin sana länsi, oma nimi, osallistujamäärä)
Ilmoittautuminen on pakollinen, jotta etukäteen voidaan varautua osallistujamäärään.
Osallistujille lähetetään lisätietoja lähempänä kimppa-ajoa.
Mukavasta yhteisestä toukokuun ajopäivästä nauttien….
Tervetuloa !
Kimppa-ajon ryhmänjohtajana ajaa Tapani ”Tappe” Pirttimaa 040 087 5303
Perämiehenä ajaa Mika Nyman 044 758 9122

LS-aluetoiminta; lauantaina 8.5.kevätretki Reposaareen
2021-05-08 10:00 - 17:00 | Ravintola Merimesta, Reposaaren kalasatama, Pori
Lähde mukaan keväiselle retkelle meren äärelle. Tampereelta ja idempää tulijat kokoontuminen Lahdenperänkadun Shellille, Lahdenperänkatu 7, Tampere, josta klo 10 kohti Häijäätä. Lähtö Häijään Nesteeltä, Kauppakuja 1, Sastamala, klo 11.
Reitti: Häijää-Suodenniemi-Kankaanpää (tauko) -Reposaaren kalasatama. Nähtävää esim. Reposaaren kirkko, Linnake ja Ravintola Merimesta, jossa ruokailua/kahvittelua. Myymälästä voi ostaa kalaherkkuja sekä matkamuistoja; kylmälaukkua kyytiin, jos tarvetta on; äitienpäiväkin on seuraava päivä.
Takaisinpäin Eurajoki-Eura-Huittinen-Häijää. Tauot Eurajoella ja Huittisissa. Ajomatkaa tulee Häijäästä 300km ja aikaa ajamiseen 4,5h ja tauot+Reposaari lisäksi.
Ilmoittautumiset risto.lappi@tfmk.com tai puh 0400 624124
Tervetuloa mukaan!
LS-aluetoiminta/Risto

ES-aluetoiminta; tiistaitapaaminen 11.5. Lahnajärvi
2021-05-11 18:00 - 19:30
Tervetuloa Etelä-Suomen tiistaitapaamiseen Lahnajärvelle 11.5. klo 18 alkaen, Helsingintie 3276, 25420 Lahnajärvi.
Jatkossa Lahnajärvellä kahvitellaan aina parittoman viikon tiistaina. Tervetuloa!

LS-aluetoiminta: kahvi-ilta keskiviikko 12.5. Kiskokabinetti, Sastamala
2021-05-12 18:00 - 19:00 | Kiskokabinetti, Pirkanmaantie 1057, Stormi
Länsi-Suomen alueen kauden ensimmäistä kahvi-iltaa vietetään keskiviikkona 12.5. klo 18 Sastamalan Kiskokabinetissa, Pirkanmaantie 1057 Stormi. Tule tapaamaan alueen jäseniä ja juttelemaan samanhenkisten mukavien ihmisten kanssa! Tutustut samalla myös LS-aluetoiminnan vetäjiin!

Ajoharjoittelu 13.5.2021 Ahveniston radalla, Hämeenlinnassa
2021-05-13 11:00 - 18:00 | Ahveniston moottorirata, Poltinahontie 47, Hämeenlinna, Suomi
Helatorstaina Touringille on varattu Ahveniston rata käyttöön klo 12-18 väliseksi ajaksi.
Melumittaus alkaa klo 11, joten tulethan ajoissa paikalle. Klo 11.45 on ajokokous, johon kaikkien radalle aikovien tulee osallistua.
Melumittausmaksu 30 eur maksetaan paikanpäällä. Huom! Ajoharjoittelupäivä on vain kerhon jäsenille.
Katso myös rata-ajon säännöt
Tervetuloa ruosteen poistoon Ahvenistolle!

Ajokauden avajaiset 15. - 16.5.2021 PERUTTU COVID-19
2021-05-15 12:00 - 2021-05-16 12:00 | Ellivuori, Ellivuorentie131, Sastamala, 38130, Suomi
Ajokauden avajaisia vietetään toukokuun puolivälissä Ellivuoressa Sastamalassa.
Ohjelma:
Lauantai 15.5.:
klo 12.00 Tervetulokahvit kuuluisassa Marskin Kiskokabinetissa, Pirkanmaantie 1057, Sastamala
klo 14.00 ”Paraatiajo” Sastamalan kaunpungin läpi maisemateitä hotelli Ellivuoreen. Matkaa n. 40 km.
klo 15.00 Majoittuminen Ellivuoreen
klo 17.00 Saunat
klo 19.00 Alkumalja ja illallisbuffee
klo 21.00 Tanssit alkavat livebändin tahdissa, iskelmää ja rokkia!

Sunnuntai 16.5.:
klo 8.00-10.00 Aamiainen
klo 12.00 Huoneiden luovutus
Majoitus: 2hh 100 eur, sis. aamiaisbuffee, 1 hh 85 eur, sis. aamiaisbuffee
Sauna: 5,00 eur/hlö, jokainen saunoja ostaa itse poletin
Osallistumismaksu:
38 eur/hlö, sis. edellä mainitun ohjelman, tervetulokahvit pikkusuolaisineen, alkumalja ja illallisbuffee. Laskutetaan etukäteen.
Lisätietoja:
Jokainen varaa ja maksaa majoituksen itse. Varaukset puh. 03 51 992/Susanna Rajakoski tai sales@ellivuori.fi. Majoitusta varattaessa koodi on Touring.

Voit tiedustella muita majoitusvaihtoehtoja esim. mökkejä www.ellivuoriresort.fi
Ilmoittautumiset 8.5.2021 mennessä kerhon sivujen kautta tästä linkistä
Tervetulo mukaan!!

ES-aluetoiminta; tiistaitapaaminen 18.5. Koskenkylän kahvio
2021-05-18 18:00 - 19:30 | Koskenkylänkahvio, Koskenkyläntie 2, Loviisa
Tervetuloa Etelä-Suomen alueen tiistaitapaamiseen 18.5. klo 18 alkaen Koskenkylän kahvioon, Koskenkyläntie 2, Loviisa. Kahvikupposen ääressä on mukava tutustua alueen jäseniin sekä ES-aluetoiminnan vetäjiin.
Tervetuloa!

LS-aluetoiminta: kahvi-ilta keskiviikko 19.5. Neste Häijää
2021-05-19 18:00 - 19:00 | Neste Häijää, Kauppakuja 1, Sastamala
Länsi-Suomen alueen kauden toista kahvi-iltaa vietetään keskiviikkona 19.5. klo 18 Häijään Nesteellä, Kauppakuja 1 Sastamala. Tule tapaamaan alueen jäseniä ja juttelemaan samanhenkisten mukavien ihmisten kanssa! Tutustut samalla myös LS-aluetoiminnan vetäjiin!

LS-aluetoiminta; kimppa-ajo 22.5. ravintola Mikontalo, Virrat
2021-05-22 11:30 - 17:00
Tervetuloa mukaan tutustumaan Virroilla Herrasen saarella sijaitsevaan Perinnekylään ja samalla nauttimaan hämäläisestä pitopöydästä ravintola Mikontaloon.
Lähtö lauantaina 22.5. klo 11.30 ABC Kolmenkulmalta. Ruokailu on varattu klo 13 ja lounaan hinta on 15 eur/hlö.
Ilmoittaudu mukaan 16.5. mennessä tästä linkistä

TFMK MPEAK Lavangon ajoharjoitteluradalla ja Pirtillä 28. - 30.5.2021
2021-05-28 18:00 - 2021-05-30 18:00 | Lavangon ajoharjoittelurata, Myllykyläntie 1 , Vantaa, Suomi
Perinteinen TFMKn MP Ennakoivan ajon koulutus järjestetään 28. – 30.5.2021.
Perjantai 28.5. teoria koulutus kaikille ryhmille kerhotiloissa ”Pirtillä”, Metsäpirtin tie 1, 02130 Espoo.

Lauantai 29.5. Ajoharjoittelu ryhmälle 1 Lavangon ajoharjoittelukeskuksessa, Myllykyläntie 1, Vantaa

Sunnuntai 30.5. Ajoharjoittelu ryhmälle 2 Lavangon ajoharjoittelukeskuksessa, Myllykyläntie 1, Vantaa

Hinnat: kuljettaja 60,00 eur ja matkustaja 30,00 eur

Aikataulu tarkentuu myöhemmin.

Ilmoittaudu ja varaa paikkasi ajoissa tästä linkistä

Tervetuloa!

Suomen kolme ääripistettä 4. - 11.6.2021
2021-06-04 20:00 - 2021-06-11 10:00
Reissu Suomessa; Suomen kolme ääripistettä.
Suomen kolme ääripistettä; itäisin kylä Möhkö, eteläisin piste Hangon Tulliniemi ja läntisin piste Raippaluoto.
Aikataulu tähän;
4.6. pe kokoontuminen Tuurissa
5.6. la Tuuri-Joensuu, n. 400 km
6.6. su Joensuu-MÖHKÖ-Punkaharju n. 300 km
7.6. ma Punkaharju-Kotka n. 250 km
8.6. ti Kotka-HANKO n. 270 km
9.6. ke Hanko-Rauma n. 280 km
10.6. to Rauma-Vaasa n. 290 km
Käynti Raippaluodossa.
11.6. pe Vaasasta kotimatkalle

Ilmoittautuminen 31.3.2021 mennessä kerhon nettisivujen kautta tästä tai sähköpostilla osoitteeseen sari.laurell@tfmk.com. Ilmoitathan, kummalle matkalle olet lähdössä vai lähdetkö kumpaan tahansa.
Nähdään ensi kesän prätkäreissuilla!
Sari ja Antti
P.S. syyskuun alussa tulossa ruskareissu Pohjois-Suomeen. Tästä tulee infoa myöhemmin lehteen/nettiin…

PS-aluetoiminta: SU 6.6. Kimppa-ajo Auttikönkäälle
2021-06-06 10:45 - 17:00
Tervetuloa mukaan Pohjois-Suomen aluetoiminnan kimppa-ajoon Auttikönkäälle! Kokoontuminen klo 10.45 Tiedekeskus Pilkkeen edessä, Ounasjoentie 6, Rovaniemi , josta lähtö kohti Auttiköngästä, Kuusamontie 7724, Rovaniemi, klo 11. Ajoa kertyy noin 80 km/suunta, lopussa kilometrin verran helposti ajettavaa hiekkatietä. Perillä odottaa Auttikönkään kahvilan omakustanteinen lounas (sis. Lapinukon keitto, leivät, leikkeleet, ruokajuomat sekä kahvin ja päivän leivonnaisen; 16€/henkilö). Lounaan jälkeen omatoiminen tutustuminen könkääseen. Halukkaat voivat kiertää n. 3 km:n pituisen luontopolun, jolloin kannattaa ottaa kävelyyn sopivat kengät mukaan.
Mikäli et halua ajaa kimpassa voit tulla myös suoraan könkäälle. Olemme siellä n. klo 12.15.
Tapahtuma järjestetään yhteistyössä BMW Moottoripyöräkerhon kanssa.
Lounaan osalta sitovat ilmoittautumiset viimeistään torstaina 3.6. Johannalle: johanna.ikavalko@tfmk.com. Johannalta saat myös lisätietoja joko sähköpostitse tai soittamalla 0400-291066.
Tervetuloa mukaan!

PS-aluetoiminta; Motoristi-ilta Romakkaniemen kahvilassa
2021-06-10 17:00 - 20:00
Tervetuloa tutustumaan todelliseen helmeen, vast’ikään juuri meille motoristeille avattuun Romakkaniemen kahvilaan / Majatalo Oravanpesään! Paikan isäntäpari tietää mistä moottoripyöräilyssä on kyse, ja mitä me motoristit matkan varrella tarvitsemme – ovathan he itsekin pitkän linjan moottoripyöräilijöitä.
Tässä on oivallinen paikka joko vain päiväretken tauotteluun, tai yöpymiseen matkallasi pohjoiseen tai sieltä takaisin. Lisää tietoa saat täältä: (20+) Romakkaniemen kahvila / Majatalo Oravanpesä | Facebook
Romakkaniemen kahvilan grilli on kuumana joka torstai klo 17-20 (myös sunnuntaisin n. klo 13 alkaen), ja mikäli vain kahvi ja vohveli riittävät saat sen aina – kuten kaiken muunkin – reilusti alennettuun motoristihintaan.
Nyt kaikki tutustumaan Romakkaniemeen ja toisiimme! Tavataan siis osoitteessa Lapsitie 3, 95790 Lampsijärvi, Pello, torstaina 10.6. klo 17-20! Rovaniemen suunnasta tullessasi tie kääntyy heti Raanujärven p-paikan jälkeen vasemmalle, ja lopussa on parisataa metriä helposti ajettavaa hiekkatietä. Moottoripyörät voi paikoittaa talon eteen, autolla mahdollisesti saapuvat paikoittavat jalkapallokentän kupeeseen. Näin on talon isäntä suunnitellut ja meitä ohjeistanut 😊 Isäntä myös kertoo mielellään paikan historian ja nykypäivän, sekä mitä tulevaisuudessa on suunnitteilla.
Tapahtuma toteutetaan yhteistyössä BMW Moottoripyöräkerhon kanssa.
Erillistä ilmoittautumista ei tarvita. Jos haluat ajaa porukassa niin itse lähden Tiedekeskus Pilkkeen (Ounasjoentie 6, Rovaniemi) edestä klo 17. Matkaa tulee vajaat 70 km, aikaa kuluu noin 45 minuuttia. Poroja voit odottaa olevan tienvarsilla runsain mitoin.
Tiedustelut ja lisätietoja 0400-291066/Johanna Ikävalko (tekstiviesti ja whatsapp) tai johanna.ikavalko@tfmk.com
Tapaamisiin Romakkaniemellä!

Päitsin ympäriajo 12.6.2021
2021-06-12 08:00 - 18:00
Kimppa-ajo reitti kulkee Vesivehmaan Route24 asemalta Vääksyn kautta Suomen ehkäpä kauneimmaksi harjumaisemaksi äänestettyä Pulkkilanharjua pitkin edelleen Sysmään ja sieltä mukavaa mutkatietä Luhankaan motoristi ystävälliseen Ravintola Reetiin.
Kahvittelun jälkeen ylitämme Päijänteen upeaa Kärkisten siltaa pitkin ja Korpilahden kautta Jämsään Patalahden Liikenneasemalle Buffet- lounaalle. Liikenneasemalla meille on varattu ruokailua varten oma kabinetti. Ruokailun jälkeen jatkamme matkaa kohti Padasjokea. Yhteinen Päijänteen ympäriajo päättyy kahvitteluun ja rupatteluun Padasjoen ABC:llä.
Reitin pituus on noin 230 km ja ajoaikaa siirtymiin on varattu noin 3.5 tuntia, mutta hyvässä ja mukavassa seurassa vierähtää koko päivä.
Katso tästä tapahtuman esite ja tulosta se!!
Ohjelma
klo. 9.30 – 9.45 Kokoonnumme Route 24:n pihalla Vesivehmaalla. Route24 luvannut varata riittävästi kahvia ja pientä purtavaa. Tule siis ajoissa paikalle.

Tervetuloa kaikille
Pelisäännöt ja ohjelma
Muistakaa tankata pyörä ja ”tyhjentää kuski” ennen lähtöä.

klo. 10 lähtö Route 24 (https://route24.fi/)
Klo. 11.30 Ravintola Reeti, Luhanka
( https://www.facebook.com/Ravintola-Reeti-1427923634011860/)
klo. 13.00 Patalahden Liikenneasema, Jämsä (https://www.patalahti.fi/)
klo. 15.00 ABC Padasjoki loppukahvit ja heipat
(Huomioithan, että ajat ovat noin-aikoja.)
Ruokailut ja kahvittelut ovat omakustanteisia.
Ilmoittautumiset kerhon sivujen kautta 04.06.2021 mennessä. Ilmoittautumiset ruokailun järjestämiseksi tästä linkistä. Ilmoita myös mahdollinen erityisruokavalio.
Tervetuloa viettämään yhdessä mukavaa kesäpäivä!!
Lisätietoja
Niina Nieminen niina.nieminen@tfmk.com
Jan Andersson jan.andersson@tfmk.com
Sari Laurell sari.laurell@tfmk.com
ES- ja LS-alueet järjestävät yhteisen lähestymisajon lähtöpaikalle, seuraa viestimiä.
Tervetuloa mukaan !!!

ES-aluetoiminta; LA 19.6. kimppa-ajo Hämeen Härkätietä mukaillen
2021-06-19 09:45 - 16:00
Tervetuloa mukaan yhteiselle moottoripyörämatkalle mutkaisille maanteille, jotka vievät meidät halki historiallisen peltomaiseman, kylien ja metsien. Reitti mutkittelee kauniissa suomalaisessa maisemassa mukaillen historiallista Hämeen Härkätietä.
Kokoontuminen Saukkolan ST1 huoltoasemalla, Tavolantie 1019, Saukkola, klo 9:45. Tulethan ajoissa paikalle.
Ilmoittautumiset 13.6.2021 mennessä osoitteeseen ES-alue@tfmk.com. Lisätietoja ryhmänjohtaja Mika Nyman 044 758 9122 tai ”perämies” Niina Nieminen 040 756 9744.
Lisätietoja esitteestä tulostettava esite Härkätien kimppa-ajoon, josta pääset myös reitin tarkasteluun

Ajoharjoittelu 2, Ahveniston rata, Hämeenlinna
2021-06-20 11:00 - 18:00 | Ahvenisto, Poltinahontie 47, Hämeenlinna
Kauden toinen Ahveniston ratapäivä on sunnuntaina 20.6. Ahveniston rata on varattu Touringin käyttöön klo 12-18 väliseksi ajaksi.

Melumittaus alkaa klo 11, joten tulethan ajoissa paikalle. Klo 11.45 on ajokokous, johon kaikkien radalle aikovien tulee osallistua.

Ratamaksu 30 eur maksetaan paikanpäällä. Ratapäivä on tarkoitettu vain kerhon jäsenille!

Tervetuloa ruosteen poistoon Ahvenistolle!

PS-aluetoiminta; 22.6.2021 Aavasaksan Juhannusetkot
2021-06-22 16:00 - 21:00
Keisarinmaja ja Aavasaksan Paviljonki toivottavat meidät tervetulleiksi tiistaina 22.6.!
Keisarinmaja (Keisarinmaja – Aavasaksa) on Lapin vanhin matkailurakennus, joka pystytettiin vaaralla vierailleita matkalaisia varten. Majalla järjestettiin tarjoilua ja huonolla säällä se tarjosi matkailijoille suojaa. Metsästysmaja ristittiin Keisarinmajaksi Venäjän keisarin ja Suomen suurruhtinaan vierailua silmällä pitäen (Aleksanteri II hallitsi vuoteen 1882 saakka ja hänen jälkeensä Aleksanteri III). Keisarin Lapin vierailun yhteyteen suunniteltiin myös käyntiä Aavasaksalla. Epävakaisesta poliittisesta tilanteesta johtuen Keisarin matka kuitenkin peruuntui.
Mutta meidän matkamme ei peruunnu! Yhteisajo alkaa Rovaniemeltä Pilkkeen edestä (Ounasjoentie 6) klo 16. Perillä meitä odottaa Aavasaksan Paviljongin ravintola, jossa saamme nauttia päivällisen tai kevyemmän iltapalan upeita maisemia ihaillen. Jäsenetuna BMW- ja Touring Finlandia -kerhon jäsenet saavat 4 euron alennuksen ruuasta ja/tai juomasta. Ota siis jäsenkorttisi mukaan!
Toni Kraatari Ylitornion Yrityspalveluista tuntee Ylitornion kunnan yritystoiminnan tilanteet ja kehittämisen. Hän tulee kertomaan meille Aavasaksan matkailusta, aiheina pitkästä historiasta valitut palat, päivän tilanteesta ja ennen kaikkea näkymistä ja suunnitelmista. Toni on myös innokas motoristi ja tuntee alueen kiinnostavat reitit.
Muista pakata laukkuun myös kävelyyn sopivat kengät, sillä Aavasaksan huippua kiertää n. 3 km pituinen luontopolku. Tämän kierrettyämme ajamme pohjoista reittiä Vietosen kautta Rovaniemelle – juhannuksen etkoreissuun menee siis koko ilta.
Ravintolaa varten tarvitaan ilmoittautumiset viimeistään lauantaina 19.6. osoitteeseen johanna.ikavalko@bmw.moottoripyorakerho.fi, johanna.ikavalko@tfmk.com tai viestillä numeroon 0400-291066. Johannalta saat myös lisätietoja!

Touring Meeting Livignossa Italiassa 27. - 30.6.2021 PERUTTU Covid-19
2021-06-27 14:00 - 2021-06-30 12:00 | Hotel Montanina, Livingo, ITALY, Via Pienz 58, Livingo, Livigno SO, Italia, 23030, Italia
Ajokauden 2021 ulkomaan kerhoralli on Livignossa, Italiassa 27.6. – 30.6.2021! PERUTTU Covid-19
Peruttu myös vuodelta 2021! Kesän 2020 Livingon kerhoralli jouduttiin Covid19 pandemian takia perumaan, nyt niin kävi uudestaan!
Kesän 2021 ulkomaan matkailun kohokohta on matka Livignoon, pohjois-Italiassa, Lombardian maakunnassa sijaitsevaan upeaan vapaakaupan keskukseen!
Italian Alpeilla, lähellä Sveitsin rajaa sijaitsevassa kaupungissa on paljon nähtävä ja koettavaa, vaikka motoristin ”must” mutkatiet Stelviolle!
Olemme varanneet riittävästi majoituskapasiteetti ja alueella on runsasti hotelleja jos varatut täyttyvät. Tapaamisen päämajoittaja on Hotel La Montanina, jossa on illalliset ja iltaohjelmat. Kerhorallipaketin hinta on 72€/hlö/vrk, sisältäen majoituksen 2- 4 hlön huoneessa, aamiaiset ja 3 ruokalajin illalliset jälkiruokineen.

Alueella on paljon mahdollisuuksia retkille ja ajelu mahtavilla mutkateillä on aina mahdollista!
Myös XVIII Alppikierroksen reittejä on saatavissa naviin lähempänä tapahtumaa.
Livigno on shoppaajan ostosparatiisi ja vapaakauppa-alueella ei verovapaat hinnatkaan hirvitä.
Siis kesän 2021 motomatkan suunnaksi Italia!
Ilmoittaudu tästä ja varaa majoituksesi!
HUOM. KIRJAUDU SIVUILLEMME ENNEN ILMOITTAUTUMISTASI!
Ja muista ilmoittaa myös kanssasi matkustavat ja samaan huoneistoon majoittuvat. Osallistuvilla tulee olla kerhon jäsenyys!

ES-aluetoiminta: 10.7. Kaakonkulman kierros
2021-07-10 09:45 - 18:00
Tervetuloa mukaan kimppa-ajoon mutkaisille maanteille, jotka vievät meidät halki Kaakonkulman peltomaisemien ja metsien. Kokoontuminen klo 9.45 Neste Sipoonlahdella, Eriksnäsintie 131, Söderkulla. Tulethan ajoissa paikalle!

Ilmoittautumiset ES-alue@tfmk.com 2.7.2021 mennessä.
Lisätietoja kimppa-ajon ryhmänjohtaja Heikki Laiho puh. 0505567295 tai perämies Mats Weckström puh. 0400871920
Tässä linkki reittiin reittisuunnitelma
Tulostettava esite esite

Nähdään Kaakonkulmalla!!

PS-aluetoiminta: TO 15.7. Kimppa-ajo Kukkolankoski, Tornio
2021-07-15 13:00 - 21:00
Kukkolankoski Tornionjoessa on siian lippoamisen ”mekka”, jonka perinteet ulottuvat aina 500 vuoden taakse.
Meille tarjoutuu nyt mahdollisuus tutustua niin itse koskeen kuin sen kalastusperinteeseenkin. Vierailumme alkaa tervetuloseremonialla nokipannukahvin ääressä, ja 500 vuotta vanhan kalastusperinteen esittelyllä. Tätä seuraa perinteisen kalastustavan eli lippouksen esittely. Jakaudumme 3-4 hengen ryhmiin ja saamme kokeilla lippousta omakohtaisesti. Lopuksi paistamme siikasaaliimme vartaassa ja nautimme sään salliessa ulkona tai sateella kala-aitassa. Palan painikkeeksi Kukkolankosken isäntä Risto Leinonen kertoo meille paikan monimuotoisesta historiasta.
Kukkolankosken esittelyn löydät täältä: Kukkolankoski | Kalan suojaama kylä
Ohjelman kokonaiskesto n. 2 – 2,5 t. Hinta 60 €/henkilö. Touringin Finlandia moottoripyöräkerhon jäsenille 10 € alennus!
Lähtö Rovaniemeltä Pilkkeen edestä (Ounasjoentie 6) klo 13. Voit tulla paikalle myös muita reittejä. Retki toteutetaan yhteistyössä BMW-moottoripyöräkerhon kanssa.
Sitovat ilmoittautumiset Johannalle viimeistään torstaina 8.7. joko sähköpostitse johanna.ikavalko@tfmk.com tai puhelimitse 0400-291066. Johannalta saat tarvittaessa myös lisätietoja!

17.-18.7. Aluetoiminta; Outokummun vanhakaivos
2021-07-17 12:00 - 2021-07-18 13:00 | Outokummun vanha kaivos, Kaivosmiehenpolku 2, Outokumpu
Tule mukaan tutustumaan Outokumpuun ja sen vanhaan kaivokseen. Tämä kimppa-ajo kestää yön yli. Yöpyminen hotelliravintola Kummussa. Sunnuntaina pääsemme ajamaan moottoripyörillä kaivostunnelin läpi! Kaikkihan tietysti tunnelissa on ajellut, mutta kaivostunnelissa ei kovinkaan moni!

Alustava ohjelma (kellon ajat tarkentuvat myöhemmin):

LA 17.7.

klo 12 saapuminen ja majoittuminen hotelliravintola Kumpuun

Lounas ravintola Wanhalla Pajalla

Opastettu kaivoskierros Vanhalla Kaivoksella

Maisema-ajo Kaunisniemen kahvilaan, jossa kahvit tarjolla

Sauna, iltapala ja illanistujaiset hotelliravintola Kummussa.

SU 18.7.

Aamiainen hotelliravintola Kummussa

Tunneliajo Vanhalla Kaivoksella

Lounas ravintola Wanhalla Pajalla

Turvallista kotimatkaa!

Hinta 2 HH 105 eur/vrk/hlö ja 1 HH 130 eur/vrk sisältäen kaiken yllä olevan ohjelman sekä ruokailut

Ilmoittautumiset 2.7. mennessä tämän linkin kautta

Paikkoja rajoitettu määrä, siispä toimi nopeasti ja varmista paikkasi!

18.7.2021 LS-aluetoiminta; kimppa-ajo Kasvihuoneilmiöön
2021-07-18 09:00 - 17:00
Lähde mukaan LS-alueen kimppa-ajoon. Lähtö klo 9 Neste Toijala, Kurisjärventie 5, Akaa.
Paluumatkalla noutopöytäruokailu (omakustanteisesti) ruokaravintola Loukussa, Kärköläntie 1613, Pusula. Matkamme varrelle sijoittuu myös Saaren kansanpuisto. Takaisin tullessamme poikkeamme myös Pölkinvuoren kauniissa metsäpuutarhassa, Ikaalantie 110, Urjala.
Matka kokonaisuudessaan n. 300 km. Takaisin Toijalassa n. klo 17.
Ilmoittautumiset 14.7. mennessä ruoka-aineallergioineen taksi304@gmail.com/Jokke Heikkilä
Tervetuloa!

5. - 8.8.2021 Kotimaan kerhoralli, Hotelli Varpu, Kerimäki
2021-08-05 12:00 - 2021-08-08 12:00 | Hotelli varpu, Veneenniementie 64, Kerimäki, 58200
Kesän kotimaan kerhorallia vietetään Saimaan rannalla Kerimäellä. Tapahtumapaikkana toimii hotelli Varpu. Koska koronan vaikutuksista tulevan kesän ulkomaanmatkustamiseen ei voida tietää, päätimme jatkaa suosiolla kotimaan kerhorallia päivällä! Valittavana kerhorallipaketti torstaista sunnuntaihin tai perjantaista sunnuntaihin!
Kerhorallin ohjelma:
Torstai 5.8.:
14.00 Ilmoittautuminen avoinna
15.00 Hotellin saunat käytössä
18.30 Illallinen hotellin ravintolassa
20.30 Vapaamuotoista illanviettoa, yhdessäoloa.
Perjantai 6.8.:
7.30-10 Aamiainen tarjolla hotellin ravintolassa
10.00 Ilmoittautuminen avoinna
12.00 Lounas tarjolla hotellin ravintolossa
13.30 Ohjattuja ryhmäajoja
15.00 Hotellin saunat käytössä
19.00 Kerhorallin avaus ja illallinen
21.00 Biletystä Renkibandin vauhdittamana, yhdessäoloa.

Lauantai 7.8.:
8-10 Aamiainen tarjolla hotellin ravintolassa
11.00 Retki ”Risteily Saimaalla ja lounas”
15.00 Leikkimielinen Teräsmotoristi-kisa
16.00 Hotellin saunat käytössä
19.00 Illallinen ja palkintojen jako
21.00 Musiikista vastaa Ape Saastamoinen, tanssia, yhdessäoloa

Sunnuntai 8.8:
8-10 Aamiainen tarjolla hotellin ravintolassa
12.00 Huoneiden luovutus
Turvallista kotimatkaa!

Kerhorallin pakettihinnat;
Torstai-sunnuntai (sisältää majoitukset, 3 x aamiainen, 3 x päivällinen, 1 x lounas, saunan käyttö to-la, iltojen ja perjantain ohjelman);
2 hh 230 eur/hlö
1 hh 295 eur/hlö
3 hh 195 eur/hlö
Teltta 165 eur/hlö

Perjantai-sunnuntai (sisältää majoitukset, 2 x aamiainen, 2 x päivällinen, saunan käyttö pe-la, iltojen ohjelman);
2 hh 155 eur/hlö
1 hh 200 eur/hlö
3 hh 145 eur/hlö
Teltta 110 eur/hlö
Lauantain ”Risteily Saimaalla ja lounas” – retken hinta varmistuu myöhemmin.
Vapaita huoneita voit tiedustella sari.laurell@tfmk.com

Tuuthan siekii Savvoon!!

ES-aluetoiminta: LA 14.8. Kimppa-ajo Museokierros
2021-08-14 08:45 - 18:00
Tervetuloa mukaan yhteiselle moottoripyörämatkalle mutkaisille maanteille, jotka vievät meidät Vehoniemen Automuseoon Kangasalalle, josta jatkamme Lahteen Suomen Moottoripyörämuseoon.
Vehoniemessä on tarkoitus nauttia omakustanteinen lounas, jonka jälkeen tutustumme museoon, jonne on vapaapääsy. Vehoniemen Automuseo: https://automuseo.com/
Vehoniemestä matkamme jatkuu Lahteen, Suomen Moottoripyörämuseoon. Näyttelyyn pääsee ilmaiseksi joko näyttämällä Touringin jäsenkorttia tai vaihtoehtoisesti Museokortilla. Paikan päällä sijaitsee ravintola Ace Cafe josta voi ostaa syötävää. Suomen Moottoripyörämuseo: https://www.moottoripyoramuseo.fi/.
Huom. ajo päättyy noin klo 18.00, varautukaa siis kokopäivän reissuun, ajomatka ilman siirtymiä on noin 350km.
Kimppa-ajon ryhmänjohtajana ajaa Tappe Pirttimaa: 0400 875 303
Perämiehenä ajaa Mika Nyman: 044 758 9122
Kokoontuminen Hyvinkään ABC:llä (Peltokuumolantie 2, 05800 Hyvinkää) klo. 8.45. Matkaan lähdemme klo. 9.00, tulethan ajoissa paikalle.
Yhteinen matkamme päättyy Neste Tuuliruusuun Mäntsälään (Lahden moottoritie 1150, 04600 Mäntsälä).
Ilmoittauutmiset 8.8.2021 mennessä osoitteeseen: ES-alue@tfmk.com. Laita viestiin nimesi ja mahdolliset muut osallistujat.
Linkki reitille: https://goo.gl/maps/CdCvppvUhjzoaUF9A

PS-aluetoiminta: LA 14.8. Itäinen kiertoajelu
2021-08-14 10:00 - 18:00
Lähdemme kiertämään ”itäistä reittiä” lauantaina 14.8. Lähtö täydellä tankilla Rovaniemeltä Pilkkeen (Ounasvaarantie 6) edestä klo 10.
Suunnitelmana on alla olevan kuvan mukainen reitti vastapäivään kierrettynä, jolloin ensimmäinen kohde olisi Pentik-kartano/-mäki. Täällä tutustumme tehtaaseen, saamme mahdollisesti jopa opastetun kierroksen. Lisätietoja kohteesta: https://www.pentik.com/pages/kulttuurikeskus-pentik-maki

Pentikillä nautitun lounaan jälkeen matkamme jatkuu kahvila-ravintola Korpihillan kautta (https://www.korpihilla.fi/). Korpihillassa kerho tarjoaa jäsenilleen iltapäiväkahvit! Täältä ajamme Suomun, Räisälän lossin ja Soppelan järvimaisemien kautta Kemijärvelle, josta paluu Rovaniemelle.
Tankkausmahdollisuus on ainakin Posiolla ja Kemijärvellä.
Varaa siis retkeen koko päivä, ja Pentikin osuutta varten kävelyyn sopivat jalkineet!
Ilmoittautumiset (tarvitaan ruokailuja varten) viimeistään maanantaina 9.8. johanna.ikavalko@tfmk.com / 0400-291066.

27.8. LS-aluetoiminta; Kahvi-ilta Muroleen kesäkahvilassa
2021-08-27 18:00 - 19:00 | Muroleen kesäkahvila, Muroleen kanavantie 481, Ruovesi, Suomi
LS-alueen elokuun viimeistä kahvi-iltaa vietetään Muroleen kesäkahvilassa. Muroleen kanavalle voi ajella myös kimpassa. Kimppa-ajo lähtee ABC Lahdesjärveltä, Automiehenkatu 39, Tampere klo 17.00. Muroleen kanavalle ajellaan Terälahden ja Kapeen kautta.
Tiedustelut Sari.laurell@tfmk.com
HUOM! Säävaraus

28.8. LS-aluetoiminta; Kimppa-ajo Tiirinkosken tehtaalle, Hämeenlinnaan
2021-08-28 10:00 - 16:00 | Tiirinkosken tehdas, Haantie 5, Hämeenlinna, Suomi
Tervetuloa mukaan Länsi-Suomen alueen kesän todennäköisesti viimeiselle pidemmälle kimppa-ajolle. Kokoontuminen Kangasalan ST1, Kangasalantie 1070 klo 9.45.
Menomatkan ajoreitti:

Tiirinkosken tehtaalta löytyy Lifestyle-tyylinen kauppa sekä tilan omista härkäpapujauhoista tehtyjä belgialaisia vohveleita tarjoava kahvila. Tilalla myydään myös tilan omia tuotteita mm. härkäpapujauhoa sekä tilan omaa lihaa. http://www.tiirinkoskentehdas.fi
Paluu matkan reitti:

Kimppa-ajo päättyy ”legendaariseen” Mokkapirttiin (Kummelin Kontio & Parmas -sarjasta tuttu) Valkeakoskella.
Kimppa-ajon vetäjänä Antti ja ”perämiehenä” Sari.
Lisätiedot sari.laurell@tfmk.com tai puh. 044 363 7759

29.8. PS-aluetoiminta; Päiväretki Kemiin
2021-08-29 10:00 - 18:00
Ensi sunnuntaina 29.8. päiväretkemme suuntautuu Kemiin! Lähtö Pilkkeen (Ounasjoentie 6, Rovaniemi) edestä kello 10.15, ja muualta tulevat saapuvat paikalle omia reittejään. Perillä meitä odottaa Museolaiva Jähti (Perämeren Jähti | Sataman Krouwi) johon kippari Olli Ahonen meidät opastaa klo 12-13.
Jähti-kierroksen jälkeen nautimme omakustanteisen lounaan Sataman Krouwi -ravintolassa (satamankrouwi.fi). Paluumatkasta sovitaan sitten kun massut ovat täynnä lämmintä ruokaa 😊
Ilmoittelehan minulle joko viestillä (0400-291066) tai sähköpostilla (johanna.ikavalko@tfmk.com) viimeistään perjantaina 27.8. lähdetkö mukaan matkaan, ja tuletko yksin vai kaksin. Näin osaan kertoa kipparille ja ravintolaan montako meitä on suurin piirtein tulossa.
Ensi kesänä teemmekin sitten risteilyn Jähtillä!

4.-10.9.2021 Ruska-ajo
2021-09-04 16:00 - 2021-09-10 17:00
RETKI TÄYNNÄ
Tervetuloa mukaan ruskaretkelle Suomen lappiin ja myös Norjan puolelle.
Retken kohteena on Tenojokivarren tie (tienro 970), jota ajetaan pohjoisesta etelää kohden, eli yläjuoksun suuntaan.
Tällä hetkellä ajosuunnitelmia tehdään niin, että Norjaan päästäisiin (ja takaisin ilman karanteenia). Jos rajat pysyvät kiinni, mietitään sitten matkan toteutumista.
Kokoontuminen lauantaina 4.9. Iso-Syötteellä tunturihotellissa. Seuraava yöpyminen Vuotson Majalla (Ivalontie 8775, Vuotso).
ILMOITTAUTUMINEN PÄÄTTYNYT, vapaita paikkoja voit tiedustella sari.laurell@tfmk.com
Tervetuloa mukaan nauttimaan lapin maisemista!

18.-19.9.2021 Kauden päätös, hotelli Ellivuori, Sastamala
2021-09-18 12:00 - 2021-09-19 12:00
Ajokauden päätöstä vietetään syyskuun puolivälissä Ellivuoressa Sastamalassa.
Ohjelma:
Lauantai 18.9.
klo 12.00 Tervetulokahvit kuuluisassa Marskin Kiskokabinetissa, Pirkanmaantie 1057, Sastamala
klo 13.00 Yritysvierailu Kalaneuvos Oy:ssa. Hukkasen perheyritys on Suomen suurin kalasavustamo Sastamalassa – luvassa myös maistiaisia 🙂
klo 14.00 ”Paraatiajo” Sastamalan kaupungin läpi maisemateitä hotelli Ellivuoreen. Matkaa n. 40 km.
klo 15.30 Majoittuminen Ellivuoreen
klo 16.00 Saunat
klo 18.00 Alkumalja ja Jaakko Antilan kuvaesitys ja tarinaa Balkanin reissusta.
klo 19.00 Buffee illallinen
klo 21.00 Livebändi esiintyy!

Sunnuntai 19.9.
klo 8.00-10.00 Aamiainen
klo 12.00 Huoneiden luovutus
Majoitus: 2hh 100 eur, sis. aamiainen, 1 hh 85 eur, sis. aamiainen
Sauna: 5,00 eur/hlö, jokainen saunoja ostaa itse poletin
Osallistumismaksu:
38 eur/hlö, sis. edellä mainitun ohjelman, tervetulokahvit pikkusuolaisineen, alkumalja ja illallisen.
Laskutetaan etukäteen.
Lisätietoja:
Jokainen varaa ja maksaa majoituksen itse. Varaukset puh. 03 51 922 tai sales@ellivuori.fi. Majoitusta varattaessa koodi on Touring.
HUOM!. Tapahtumaan täytyy myös ilmoittautua kerhon nettisivujen kautta! Hotellista varataan vain huone, tapahtumamaksu esim. ruokailuihin hoituu kerhon kautta.

Voit tiedustella muita majoitusvaihtoehtoja esim. mökkejä www.ellivuoriresort.fi
Ilmoittautumiset 10.9.2021 mennessä kerhon sivujen kautta tästä linkistä
Tervetulo mukaan!!
Koronarajoitukset ovat voimassa Pirkanmaan avin ohjeiden mukaan:
https://www.tays.fi/fi-fi/sairaanhoitopiiri/Koronavirus_COVID19/Pirkanmaan_koronavirustilanne_ja_suositukset
